**Hozzájáruló nyilatkozat szakdolgozathoz/portfólióhoz kapcsolódó adatkezeléshez**

**18. életévüket be NEM töltött érintettek részére**

az Európai Parlament és a Tanács (EU) 2016/679 rendelete (a továbbiakban GDPR) 12. cikk (1) bekezdése alapján

Az adatkezelő ……. **témájú szakdolgozat/portfólió (a továbbiakban szakdolgozat) megírása céljából személyes adatokat/személyes és különleges személyes adatokat[[1]](#footnote-1) kezel, az alábbiak szerint.**

**Adatkezelő:** az Eötvös Loránd Tudományegyetem (1053 Budapest, Egyetem tér 1-3.) szakdolgozatot író hallgatója, (neve:) ..............................................................................; e-mail címe: ……………………@student.elte.hu (a továbbiakban **hallgató**), a **szakdolgozat benyújtásától kezdődően a tanulmányi folyamatokban az ELTE illetékes Tanulmányi Hivatala** (kapcsolattartó:<https://www.elte.hu/tanulmanyi_hivatalok>), **a repozitóriumban** történő kezelés vonatkozásában az **ELTE Egyetemi Könyvtár és Levéltár** (kapcsolattartó: editadmin@lib.elte.hu).

Adatfeldolgozó[[2]](#footnote-2): az egyetem elektronikus tanulmányi rendszerének (NEPTUN) üzemeltetője (SDA Informatika Zrt.).

Automatizált döntéshozatalra[[3]](#footnote-3) és – mivel titkosított szakdolgozattal nincs mód támogatásra pályázni – az adatok továbbítására nem kerül sor.

A kiskorú érintett személyes adatait tartalmazó szakdolgozatautomatikusan titkosításra kerül. A titkosított szakdolgozat megvédése **nem** nyilvános. A szakdolgozat megírásához (pl. kérdőíven, hangfelvételen) bekért és a szakdolgozatban szereplő személyes adatokat – a különleges személyes adatokat is beleértve – az adott kar Tanulmányi Hivatalának munkatársai, a témavezető(k)/szakmódszertani oktató, a bírálók, a záróvizsgabizottsági tagok, az indokolt számban kijelölt könyvtári adminisztrátorok és a titkosítás felülvizsgálatára a dékán által kijelölt személy megismerheti[[4]](#footnote-4).

**Az adatkezelésre – a különleges adatokra is kiterjedően – csak akkor kerülhet sor, ha a kiskorú, mint érintett törvényes képviselője, valamint a 14. életévét betöltött kiskorú a jelen nyilatkozat aláírásával, a GDPR előírásainak megfelelően kifejezetten hozzájárult[[5]](#footnote-5)ahhoz, hogy**

A) a kiskorú személyes adatait kizárólag a szakdolgozat elkészítéséhez használják fel. Ebben az esetben személyes adatok nem jelennek meg a szakdolgozatban.

B) a kiskorú személyes adatai megjelenjenek a szakdolgozatban, ez esetben a szakdolgozat titkosított lesz.

A hozzájárulás bármikor visszavonható, különösen a kapcsolattartó részére küldött e-mailben. A hozzájárulás visszavonása nem érinti a visszavonás előtt a hozzájárulás alapján végrehajtott adatkezelés jogszerűségét.

A szakdolgozat benyújtását követően az adatkezelés a **GDPR 6. cikk (1) bekezdés e) pontja alapján közérdekű feladat végrehajtása** érdekében szükséges, a nemzeti felsőoktatásról szóló 2011. évi CCIV. törvény (Nftv.) szabályai szerint. Az érintett jogosult arra, hogy a saját helyzetével kapcsolatos okokból **bármikor tiltakozzon** személyes adatainak a fenti kezelése ellen. Tiltakozása esetén az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak (továbbiakban: tiltakozási jog).

A hozzájáruló nyilatkozatok őrzésének jogalapja a GDPR 6. cikk (1) e) pontja, hogy az Egyetem igazolni tudja közérdekű feladatellátásának jogszabályi megfelelőségét, az adatkezelés jogszerűségét a GDPR 5. cikk (2) bekezdésében foglaltak szerint. Az érintett tiltakozási jogával élhet (ld. fentebb).

**A szakdolgozatírás során kezelt személyes adatok:**

**Kiskorú érintett esetében a beazonosításához** neve: **...............................................................................,** lakcíme: **...........................................................................,** anyja neve: **……………………………………..,** szül. helye, ideje: **...............................................................................,** 14. életévét betöltött kiskorú hozzájáruló nyilatkozata érvényességéhez az aláírása.

A szakdolgozat készítése során kérdőív kitöltéséhez és feldolgozásához/kutatás lebonyolításához: ……………………………………………………

Különleges személyes adatok: ……………………………………………………….

**Törvényes képviselő** beazonosításához neve: ……………………………………………………; hozzájárulás érvényességéhez: aláírása.

**Az adatkezelés időtartama**: a hallgatói jogviszony megszűnésére vonatkozó bejelentéstől számított nyolcvan év (ld. Nftv. 3. sz. melléklete I/B. 3. pontja). Amennyiben a kiskorú személyes adata a szakdolgozatban megjelenik, a hozzájáruló nyilatkozatot tartalmazó dokumentum a titkos kezelés szabályai szerint kerül megőrzésre. Minden más esetben a szakdolgozat alapjául szolgáló hangfelvételek, kérdőívek, hozzájáruló nyilatkozat a szakdolgozat sikeres védését vagy a védésre rendelkezésre álló időtartam eredménytelen lejártát követően megsemmisítésre kerülnek.

**Az érintettet megillető jogosultságok** (részletesen: <https://adatvedelem.elte.hu/erintettjogai>**) az alábbiak:**

1. **az átlátható tájékoztatáshoz való jog** – jelen tájékoztatóval az adatkezelő információt nyújt az adatkezelés körülményeiről, vagyis többek közt arról, hogy az érintett személyes adatait ki, milyen célból, milyen alapon és meddig kezeli, valamint, hogy az érintettet az adatkezeléssel összefüggésben milyen jogok illetik meg, és az adatkezelésre vonatkozó kérdéseivel, panaszával kihez fordulhat;
2. **a személyes adatokhoz való hozzáférés joga** – az érintett bármikor megkérdezheti az adatkezelőtől, hogy személyes adatai kezelése folyamatban van-e, az adatkezelésről teljes körű tájékoztatást kérhet, továbbá kérheti, hogy személyes adatairól másolatot kapjon;
3. **személyes adatok helyesbítéséhez való jog** – az érintett kérheti, hogy az adatkezelő pontatlan személyes adatokat javítsa ki, vagy ha hiányosak, azokat egészítse ki;
4. **személyes adatok törléséhez való jog** – az érintett kérheti, hogy személyes adatait az adatkezelő törölje;
5. **az adatkezelés korlátozásához való jog** – az érintett (pl. jogi igények előterjesztése, érvényesítése vagy védelme érdekében) kérheti, hogy személyes adatait az adatkezelő csak tárolja, és más módon ne kezelje;
6. **a helyesbítésről, törlésről vagy adatkezelés-korlátozásról tájékoztatott címzettek személyére vonatkozó tájékoztatás** **–** az érintettet kérésére az adatkezelő tájékoztatja a hivatkozott címzettekről;
7. **adathordozhatósághoz való jog** **–** az érintett kérheti, hogy az általa az adatkezelő rendelkezésére bocsátott személyes adatait tagolt, széles körben használt, géppel olvasható formátumban megkapja az adatkezelőtől, vagy – ha ez technikailag megvalósítható – az adatkezelő azokat egy másik adatkezelőnek továbbítsa. Ez a jog az érintettet csak a hozzájárulás vagy szerződés alapján kezelt adatok vonatkozásában illeti meg, feltéve, hogy az adatkezelés automatizált eszközökkel történik;
8. **tiltakozáshoz való jog** **–** haaz adatkezelés jogalapja jogos érdek vagy az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, az érintett bármikor tiltakozhat személyes adatai kezelése ellen;
9. **automatizált döntéshozatal elleni fellépéshez való jog** **–** az érintettkérheti, hogy ne terjedjen ki rá a döntés hatálya.
10. **jogorvoslathoz való jog** **–** jogai megsértése esetén az érintett az ELTE adatvédelmi tisztviselőjéhez vagy a Nemzeti Adatvédelmi és Információszabadság Hatósághoz vagy bírósághoz fordulhat.

**Hová fordulhatok, ha jogorvoslattal szeretnék élni, vagy ha kérdésem van?**

Az Egyetem adatvédelmi tisztviselőjéhez

Adatvédelmi Iroda

1053 Budapest, Ferenciek tere 6. III. emelet

Tel.: +36-1-411-6500 / 2855

Email: adatvedelem@elte.hu

További jogorvoslati lehetőségek:

A Nemzeti Adatvédelmi és Információszabadság Hatóság (NAIH)

1363 Budapest, Pf. 9.

Honlap: [www.naih.hu](http://www.naih.hu)

Tel.: +36-1-391-1400

Bíróság

Magyarországon a pert - az érintett választása szerint - az érintett lakóhelye vagy tartózkodási helye szerinti törvényszék előtt is megindíthatja.

Kijelentem, hogy a fenti tájékoztatást tudomásul vettem, a megadott linken részletezett érintetti jogaimat, jogorvoslati lehetőségeimet megismertem, és jelen hozzájárulás megadása részemről önkéntesen történt.

**Kelt:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **14. életévét betöltött törvényes képviselő aláírása[[6]](#footnote-6)**

**érintett aláírása** (minden 18. év alatti kiskorú érintett esetén)

1. Különleges személyes adatok: GDPR 9. cikk (1): A faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai és biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok; [↑](#footnote-ref-1)
2. adatfeldolgozó: az a természetes személy (ember) vagy jogi személy, közhatalmi szerv, ügynökség vagy bármely egyéb szerv, aki/amely az adatkezelő nevében személyes adatokat kezel; [↑](#footnote-ref-2)
3. automatizált döntéshozatal: olyan, automatizált adatkezelésen alapuló döntés, amely az érintettre vonatkozó egyes személyes jellemzők kiértékelésén alapul, és amely rá nézve joghatással jár vagy őt hasonlóan jelentős mértékben érinti, mint például egy online hitelkérelem automatikus elutasítása vagy emberi beavatkozás nélkül folytatott online munkaerő-toborzás; [↑](#footnote-ref-3)
4. Ld. még nemzeti felsőoktatásról szóló 2011. évi CCIV. törvény (Nftv.) 50. § (6) bek. [↑](#footnote-ref-4)
5. személyes adatok kezeléséhez a GDPR 6. cikk (1) bekezdés a) pontja szerinti hozzájárulás, a különleges személyes adatok esetében emellett a GDPR 9. cikk (2) a) pontja szerinti kifejezett hozzájárulás szükséges; [↑](#footnote-ref-5)
6. 2013. évi V. tv a Polgári törvénykönyvről 2:14. § (1) (1) A cselekvőképtelen kiskorú jognyilatkozata semmis; nevében a törvényes képviselője jár el. **2:12. §** (1) A korlátozottan cselekvőképes kiskorú jognyilatkozatának érvényességéhez törvényes képviselőjének hozzájárulása szükséges [↑](#footnote-ref-6)